Folketing
2010-03-17

En ambitiøs politik er i høj grad også, at EU nu har sat det her på dagsordenen, og at klima og energi står meget stærkt i EU’s nye 2020-strategi. Der står netop, at EU nu skal fokusere endnu mere på det her emne. Hvad der især står, og hvad jeg synes er meget vigtigt at vi også har med i den her sammenhæng, er, at det grønne – for nu at tale i overskriftsform – jo så skal gennemsyre samtlige af EU's politikker. Det vil sige, at vi skal se på forskningspolitikken, hvordan den i stigende grad også kan komme det her område til gavn, landbrugspolitikken osv. Så jeg synes, det er alt for smalt primært at se på EU's politik udelukkende ud fra nogle tal, hvor man vel at mærke zoomer ned på nogle helt konkrete mål på nuværende tidspunkt.